Burkina Faso
Burkina Faso (entinen Ylä-Volta) on sisämaavaltio Länsi-Afrikassa. Sen rajanaapureita ovat Norsunluurannikko, Mali, Niger, Benin, Togo ja Ghana. Maan nimi tarkoittaa paikallisilla mooren ja dioulan kielillä ”vapaiden ihmisten maata”. Nykyisen nimensä Burkina Faso sai 4. elokuuta 1984, aiemmin sitä kutsuttiin nimellä Ylä-Volta. Nykyisin maasta on käytössä myös nimi Burkina.
Sahel (Burkina Faso)
Alueella asuu 6,9 % Burkina Fason väestöstä. Asukastiheys 26,8 henkeä neliökilometrillä on maan alhaisin. Asukkaista 44 % on fulbeja, 10,6 % kurumboja, 10,3 % songhaita, 10,1 % gurmia, 10,1 % moseja ja 7,1 % tuaregeja. Yleisimmät kielet ovat fulani (56,1 %), tamašek (13,3 %) ja moore (12,7 %). Vallitseva uskonto on islam (96,4 %). Lisäksi on animisteja (1,7 %), katolisia (0,7 %) ja protestantteja (0,5 %).